ഒക്റ്റോബറില് തിയറ്റര് തുറക്കാന് സാധ്യത കോവിഡ് വ്യാപനം മൂലം സംസ്ഥാനത്ത് അടഞ്ഞുകിടക്കുന്ന തിയറ്ററുകള് തുറക്കുന്നതിന് അടുത്ത മാസത്തോടെ അനുമതി ലഭിക്കുമെന്ന് സൂചന. ഇക്കാര്യം സര്ക്കാര് സജീവമായി പരിഗണിക്കുന്നുണ്ടെന്നും ടിപിആര് നിരക്ക് കുറയുന്നത് അനുകൂലമാണെന്നും സാംസ്കാരിക വകുപ്പ് മന്ത്രി സജി ചെറിയാന് പറഞ്ഞു. നിയന്ത്രണങ്ങളിലെ ഇളവ് സംബന്ധിച്ച് അടുത്ത ഘട്ടത്തില് തീരുമാനം എടുക്കുമ്ബോള് ഇക്കാര്യം പരിഗണിക്കപ്പെടുമെന്നാണ് സൂചന. കോവിഡ് ആദ്യ വ്യാപനത്തിനു ശേഷം ഇടക്കാലത്ത് രണ്ട് മാസത്തോളം സംസ്ഥാനത്തെ തിയറ്ററുകളില് 50 ശതമാനം ഒക്കുപ്പന്സിയില് പ്രദര്ശനം നടത്തുന്നതിന് അനുമതി നല്കിയിരുന്നു. എന്നാല് മാര്ച്ചില് രണ്ടാം വ്യാപനം രൂക്ഷമായതിനെ തുടര്ന്ന് വീണ്ടും അടക്കുകയായിരുന്നു. പൂജ റിലീസ് ചിത്രങ്ങളോടെ ഇനി പ്രദര്ശനം ആരംഭിക്കാന് കഴിയുമെന്ന പ്രതീക്ഷയിലാണ് തിയറ്റര് ഉടമകള്. 50 ശതമാനം ഒക്കുപ്പന്സിയില് പ്രദര്ശനം നടത്താന് തന്നെയാണ് ഇത്തവണയും ആദ്യ ഘട്ടത്തില് അനുമതി ലഭിക്കുക. സെക്കന്ഡ് ഷോക്കും അനുമതി ഉണ്ടായേക്കും. Kerala government is considering the reopening of theaters soon. Theater owners gearing to welcome Pooja releases.